Krisis air

Krisis air merujuk kepada status sumber air relatif kepada permintaan manusia sejak tahun 1970-an hingga masa kini.Ron Nielsen, The little green handbook, Picador, New York (2006) ISBN 0-312-42581-3. Istilah "krisis air" digunakan di seluruh dunia oleh Pertubuhan Bangsa-Bangsa Bersatu untuk menunjukkan situasi sumber air mentah ketika ini. Aspek utama krisis air adalah kekurangan sumber air yang boleh digunakan dan pencemaran air. 

Dunia kita mempunyai air bersih yang terhad yang tersimpan di dalam tanah, permukaan bumi dan atmosfera. Masyarakat umum kadangkala tersalah anggap bahawa lautan adalah sumber air sedia ada tetapi mereka tidak memahami jumlah tenaga yang diperlukan untuk menukar air masin kepada air bersih masih lagi sesuatu yang tidak begitu mudah dilakukan. Kerana inilah hanya sedikit sahaja bekalan air bersih yang diambil dari proses penyahmasinanWorld Energy Outlook 2005: Middle East and North Africa Insights, International Energy Agency, Paris (2005). 

Terdapat beberapa manifestasi utama dari krisis air.
 Kekurangan bekalan air minuman yang selamat kepada lebih kurang 1.1 bilion manusia.
 Penggunaan air bawah tanah yang boleh menyebabkan kekurangan hasil pertanianWater is Life - Groundwater drawdown. 
 Penggunaan berlebihan dan pencemaran sumber air yang mengganggu kepelbagaian bio.
 Konflik serantau yang diakibatkan oleh sumber air yang terhad yang boleh menyebabkan perang.

Penyakit yang dibawa oleh air dan ketiadaan sanitari adalah salah satu punca utama kematian di dunia. Untuk kanak-kanak di bawah umur lima tahun, penyakit yang dibawa oleh air adalah penyebab utama kematian. Separuh dari pesakit di hospital adalah disebabkan oleh penyakit dibawa oleh airWaterPartners International: Learn about the Water Crisis. Mengikut Bank Dunia, 88 peratus dari penyakit disebabkan oleh meminum air yang tidak bersih, kekurangan sanitasi dan kurang penjagaan kebersihanAll About: Water and Health, CNN, 18 Disember 2007.

Pada mulanya manifestasi dari krisis air tidak begitu teruk tetapi tahap populasi manusia yang semakin bertambah pada abad ke-20 mengurangkan kuantiti air bersih. Ini diburukkan lagi dengan kemarau yang mengganggu keseimbangan bekalan air bersih.

 Hutan dan air 
Hutan merupakan salah satu ekosistem penting kerana ia mengandungi lebih 60 peratus kepelbagaian hayat dunia. Kepentingan hutan meliputi fungsi ekologi dari segi perlindungan tanah dan lembangan, ekonomi, kepada "Peparu Bumi" kerana tanaman hijau menyerap karbon dioksida sewaktu proses fotosintesis dan melepaskan oksigen ke atmosfera. Hutan juga menjadi kawasan tadahan air yang berfungsi antaranya sebagai kawalan banjir.

Malangnya, penyahhutanan hutan tanah tinggi yang berleluasa sekarang bukan sahaja membinasakan alam semula jadi tetapi juga memusnahkan "hutan awan" (cloud forest) yang boleh mengakibatkan kehilangan sumber air yang berhargaMelati Mohd Arif,"Khazanah hutan jangan dipunggah" , Bernama, sempena Hari Hutan Sedunia, 21 Mac dan Hari Air Sedunia, 22 Mac
Membinasakan hutan bukit boleh menyebabkan kehilangan sumber air yang banyak kerana tanpa pokok, sebahagian besar lembapan di udara akan kekal di tempatnya sehingga proses hujan berlaku. Dan tanpa kawasan hutan yang tebal, apa sahaja lembapan yang ada di atmosfera akan terdedah kepada sistem angin yang akan membawa lembapan itu ke tempat lain dan melepaskannya ke laut.

 Krisis air di Malaysia 
Malaysia bertuah kerana mempunyai sumber air yang banyak. Kedudukannya di garisan Khatulistiwa memberikannya hujan sepanjang tahun berjumlah lebih dari 2,000 mm setahun sementara di kawasan pantai timur pula purata sebanyak 5,000 mm. Selain itu Malaysia dirahmati dengan lebih dari 150 buah sungai yang merupakan sumber air mentah utama.
Walau bagaimanapun terdapat beberapa krisis air yang berlaku seperti:
 Krisis air di Lembah Kelang 1998
 Krisis air di Durian Tunggal, Melaka pada tahun 1991
 Beberapa siri tumpahan minyak diesel ke dalam sungai yang menyebabkan bekalan air terganggu.

 Rujukan 


Kategori:Air minum
Kategori:Bekalan air
Kategori:Isu alam sekitar